За некалькі гадоў колькасьць падпісантаў Радыё Свабода ў фэйсбуку вырасла з 3 тысячаў да 100 тысяч, у Інстаграме — з 0 да 50 тысяч, у вКонтакте — з 3 тысяч да 50 тысяч. Радыё Свабода зрабіла стаўку на лічбавыя платформы, і прадэманстравала беспрэцэдэнтны посьпех у апошнія гады. Разам з Францішакам, каардынатарам сацыяльных сетак Радыё Свабода з 2012 да 2016 году, будзем разглядаць асаблівасьці выкарыстаньня розных сацыяльных платформ беларускімі СМІ, плюсы і мінусы платнай рэкламы. Таксама лектар распавядзе пра інструмэнты стварэньня і прасоўваньня аўдыёвізуальнага, тэкставага і інтэрактыўнага кантэнту, жывыя трансьляцыі на адну і некалькі платформаў.